
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 92
                                                                    8 mai 2026
privind aprobarea bugetului general al unității 

administrativ - teritoriale pe anul 2026

Consiliul Local al Municipiului Sighișoara, întrunit în ședință extraordinară,

Luând act de proiectul de hotărâre, înregistrat cu nr. 16.135/22.04.2026 și la Consiliul Local Sighișoara cu nr. 16.247/22.04.2026, de referatul de aprobare, înregistrat cu nr. 16.134/22.04.2026, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;


Ținând cont de prevederile Legii nr. 43/2026 privind bugetul de stat pe anul 2026, precum și de cele ale Legii nr. 273/2006 privind finanțele publice locale, cu modificările și completările ulterioare;


Având în vedere prevederile Ordonanței de Urgență a Guvernului nr. 75/2024 privind reglementarea etichetării cheltuielilor bugetare și cheltuielilor fiscale pentru bugetarea verde, cât și prevederile Hotărârii Guvernului nr. 1074/2024 pentru aprobarea Normelor metodologice de punere în aplicare a prevederilor Ordonanței de Urgență a Guvernului nr. 75/2024 privind reglementarea etichetării cheltuielilor bugetare și cheltuielilor fiscale pentru bugetarea verde, precum și a Regulamentului privind organizarea, funcționarea și atribuțiile Comitetului interministerial pentru etichetarea cheltuielilor bugetare și cheltuielilor fiscale;


Luând în considerare:

· Decizia nr. 7.048/02.04.2026 a Șefului de administrație al Administrației Județene a Finanțelor Publice Mureș, prin care se aprobă repartizarea pe unitățile administrativ - teritoriale din județul Mureș, a sumelor defalcate din cota de 14% din impozitul pe venit pentru echilibrarea bugetelor locale ale comunelor, orașelor, municipiilor și județului, decizie care are la bază O.M.F. nr. 386/31.03.2026 și Legea nr. 43/2026 privind bugetul de stat pe anul 2026;

· Decizia nr. 7.408/07.04.2026 a Șefului de administrație al Administrației Județene a Finanțelor Publice Mureș, prin care se aprobă repartizarea pe unitățile administrativ - teritoriale din județul Mureș, a sumelor reprezentând finanțarea drepturilor asistenților personali ai persoanelor cu handicap grav și a indemnizațiilor lunare acordate persoanelor cu handicap, aferentă anului 2026 precum și a estimărilor aferente anilor 2027 - 2029, conform anexei nr. 2, care face parte integrantă din prezenta; partea destinată finanțării stimulentului educațional, sub formă de tichete sociale acordate copiilor din familii defavorizate în scopul stimulării participării în învățământul preșcolar, suma aferentă anului 2026 precum și estimările aferente anilor 2027 - 2029, conform anexei nr. 5, care face parte integrantă din această decizie; partea destinată finanțării drepturilor copiilor cu cerințe educaționale speciale integrați în învățământul de masă, suma aferentă anului bugetar 2026, precum și a estimărilor aferente anilor 2027 - 2029, conform anexei nr. 6, care face parte integrantă din această decizie, precum și partea destinată finanțării gratuității acordate elevilor la transportul public local, sume aferente anului 2026, precum și a estimărilor aferente anilor 2027 - 2029, conform anexei nr. 11, care face parte integrantă din prezenta decizie;

Având în vedere Hotărârea Consiliului Județean Mureș nr. 30/14.04.2026 privind repartizarea pe anul 2026 a sumelor reprezentând fond la dispoziția consiliului județean, a sumelor defalcate din taxa pe valoarea adăugată destinate finanțării cheltuielilor privind drumurile județene și comunale și a sumelor pentru derularea Programului pentru școli al României în perioada ianuarie - iunie a anului școlar 2025 - 2026, precum și estimarea sumelor ce vor fi repartizate pentru perioada 2027 - 2029, conform anexelor nr. 1, nr. 2 și nr. 3 la această hotărâre;

Având în vedere contractul pentru facilități de credit nr. BRDC6950 din data de 28.04.2026 – Prevederi Speciale și Prevederi Generale, înregistrat la Municipiul Sighișoara cu nr. 16.841/28.04.2026;
Având în vedere Raportul de specialitate cu nr. 16.136/22.04.2026, al Direcției Economice, prin care se justifică necesitatea elaborării și aprobării bugetului general al unității administrativ - teritoriale pe anul 2026;
Având în vedere amendamentele formulate și prezentate în plenul şedinţei extraordinare a Consiliului Local Sighişoara de către doamna consilier local și viceprimar Kreuzer Erzsébet, amendamente însuşite şi votate de către toți membrii Consiliului Local Sighişoara;
Având în vedere avizele favorabile ale tuturor comisiilor pe domenii de specialitate;
În baza art. 129 alin. (2) lit. ”b”, alin. (4) lit. ”a”, alin. (14), art. 139 alin. (1) și alin. (3) lit. ”a” și a art. 196 alin. (1) lit. ”a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

              H O T Ă R Ă Ș T E:


Art. 1. Se aprobă secțiunea de funcționare și secțiunea de dezvoltare a bugetului local al unității administrativ - teritoriale pe anul 2026, conform anexei nr. 1, care face parte integrantă din prezenta hotărâre.


Art. 2. Se aprobă detalierea privind cheltuielile pe articole și alineate pentru capitolele de cheltuieli finanțate din toate bugetele.


Art. 3. Se aprobă lista de investiții, conform anexei nr. 2, care face parte integrantă din prezenta hotărâre.


Art. 4. Se aprobă utilizarea sumei de 569.000 lei din excedentul bugetului local al anului precedent pentru finanțarea cheltuielilor secțiunii de dezvoltare.


Art. 5. Se aprobă secțiunea de funcționare și secțiunea de dezvoltare a bugetului de venituri proprii și subvenții, conform anexei nr. 3, care face parte integrantă din prezenta hotărâre.


Art. 6. Se aprobă lista de investiții, conform anexei nr. 4, care face parte integrantă din prezenta hotărâre.


Art. 7. Se aprobă utilizarea sumei de 876.000 lei din excedentul bugetului de venituri proprii și subvenții al anului precedent pentru finanțarea cheltuielilor secțiunii de dezvoltare.


Art. 8. Se aprobă bugetul fondurilor externe nerambursabile, conform anexei nr. 5, care face parte integrantă din prezenta hotărâre.


Art. 9. Se aprobă bugetul creditelor interne, conform anexei nr. 6, care face parte integrantă din prezenta hotărâre. 


Art. 10. Se aprobă raportul privind rezultatele etichetării cheltuielilor bugetare, detaliate pe capitole și surse de finanțare, conform anexei nr. 7, care face parte integrantă din prezenta hotărâre. 
Art. 11. Se aprobă formularul 14 – Programul de investiții publice pe grupe de investiții și surse de finanțare, conform anexei nr. 8, care face parte integrantă din prezenta hotărâre. 

Art. 12. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Direcția Economică, Compartimentul Buget, Contabilitate, Salarizare – Direcția Economică și serviciile de specialitate din cadrul Municipiului Sighișoara.


Art. 13. Prin grija Secretarului General al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.primariasighisoara.ro.                

PREŞEDINTE DE ŞEDINŢĂ,
  

     Duma Felix - Lucian                                           Contrasemnează pentru legalitate
                                    SECRETARUL GENERAL al municipiului,

                                                              Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcția Economică;

  2 ex. Compartimentul Buget, Contabilitate, Salarizare – Direcția Economică.

  9 ex.  

  B.A. 

